Apr 11,2018
నాస్కామ్‌ కొత్త చైర్మెన్‌గా రిషద్‌ ప్రేమ్‌జీ
బెంగళూరు: ఇన్ఫర్‌మేషన్‌ టెక్నాలజీ కంపెనీల సంఘం 'నేషనల్‌ అసోసియేషన్‌ ఆఫ్‌ సాఫ్ట్‌వేర్‌ అండ్‌ సర్వీసెస్‌ కంపెనీస్‌' (నాస్కామ్‌) కొత్త చైర్మెన్‌గా విప్రో సంస్థ స్ట్రాటెజీ ఆఫీసర్‌ రిషద్‌ ప్రేమ్‌జీ నియమితులయ్యారు. విప్రో సంస్థ అధినేత అజీమ్‌ ప్రేమ్‌జీ కుమారుడైన రిషద్‌ ప్రేమ్‌జీ 2018-19 సంవత్సరానికి గాను నాస్కామ్‌ చైర్మెన్‌గా సేవలందించనున్నారని సంస్థ మంగళవారం ఒక ప్రకటనలో తెలిపింది. ప్రస్తుతం నాస్కామ్‌ చైర్మెన్‌గా వ్యవహరిస్తున్న రమణ్‌రారు స్థానంలో రిషద్‌ ఏడాది పాటు సంస్థకు సేవలందించున్నారు. ఇప్పటి వరకు నాస్కామ్‌ ఉపాధ్యక్షుడిగా ఉన్న రిషద్‌ స్థానంలో కొత్తగా ముంబయికి చెందిన బిజినెస్‌ ప్రాసెస్‌ మేనేజ్‌మెంట్‌ కంపెనీ డబ్ల్యూఎన్‌ఎస్‌ గ్లోబల్‌ సర్వీసెస్‌ చీఫ్‌ ఎగ్జిక్యూటివ్‌ ఆఫీసర్‌ కేశవ్‌ మురగేష్‌ నియమితులయ్యారు. మురగేశ్‌ కూడా ఏడాది పాటు నాస్కామ్‌ ఉపాధ్యక్షుడిగా ఉంటూ దేశంలో ఐటీ, ఐటీ ఆధారిత పరిశ్రమల అభివృద్ధికి గాను రిషద్‌తో కలిసి నాస్కామ్‌ వేదికగా కృషి చేయనున్నట్టుగా సంస్థ ఒక ప్రకటనలో తెలిపింది.
మీ స్నేహితులకు రికమెండ్ చెయ్యండి